
JUDEŢUL BISTRIŢA-NĂSĂUD

  CONSILIUL JUDEŢEAN      
HOTĂRÂRE

privind aprobarea participării județului Bistriţa-Năsăud
la realizarea proiectului Via Transilvanica (Calea Transilvaniei)  
Consiliul Judeţean Bistriţa-Năsăud, întrunit în şedinţă extraordinară în data de 04.07.2018, în prezenţa a 29 consilieri judeţeni;
Având în vedere:

- Expunerea de Motive nr.IX/13786 din 02.07.2018 a Preşedintelui Consiliului Judeţean Bistriţa-Năsăud;

- raportul comun nr.I/13787 din 02.07.2018 al Direcţiei administraţie locală și Direcției dezvoltare durabilă și relații externe din cadrul Consiliului Județean Bistrița-Năsăud;
- prevederile Memorandumului de colaborare pentru realizarea proiectului Via Transilvanica, înregistrat la Consiliului Județean Bistrița-Năsăud cu nr.IX/13599 din 29.06.2018;
- prevederile Hotărârii Consiliului Județean Bistrița-Năsăud nr.174/2013 privind aprobarea Strategiei de dezvoltare a judeţului Bistrița-Năsăud pentru perioada 2014-2020;
- prevederile art.6 din Legea nr.91/2018 privind Centenarul Războiului pentru Întregirea Neamului și Centenarul Marii Uniri;
- prevederile art.3, art.20 și art.23 din Ordonanța Guvernului nr.58/1998 privind organizarea și desfășurarea activității de turism în România, cu modificările şi completările ulterioare;
- prevederile Hotărârii Guvernului nr.33/2000 privind aprobarea Metodologiei de înscriere, atestare și a criteriilor de evidențierea patrimoniului turistic;
- raportul nr.IBa/13996 din 04.07.2018 al Comisiei economice;

- raportul nr.IBa/13997 din 04.07.2018 al Comisiei de administrație;

- raportul nr.IBa/13998 din 04.07.2018 al Comisiei de cultură.
În temeiul dispoziţiilor art.10, art.14 și art.91 alin.(1) lit.e) și lit.f), alin.(6) lit.a), art.98 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1 (1) Se aprobă participarea județului Bistrița-Năsăud la realizarea proiectului Via Transilvanica (Calea Transilvaniei) realizat de Asociația Tășuleasa Social.

(2) Județul Bistrița-Năsăud va sprijini realizarea proiectului, va promova și va contribui la sustenabilitatea pe termen lung a acestuia, conform prevederilor legale și pe baza detaliilor tehnice din proiectul elaborat de Asociația Tășuleasa Social.
(3) Se aprobă suportarea din bugetul judeţului Bistrița-Năsăud a cheltuielilor legate de implementarea proiectului.

Art.2 (1) Se aprobă înființarea traseului tematic Via Transilvanica pe raza județului Bistrița-Năsăud, care va trece prin comunele: Monor – Șieuț – Șieu – Mărișelu – Dumitrița – Cetate – Livezile – Prundu Bîrgăului – Bistrița-Bîrgăului – Tiha Bîrgăului – Lunca Ilvei,  parte a traseului ce se va înființa la nivel național, conform Anexei care face parte integrantă din prezenta hotărâre.
(2) Traseul prevăzut în Anexa la prezenta hotărâre va fi cuprins în Strategia de dezvoltare a judeţului Bistrița-Năsăud.
Art.3 Prezenta hotărâre a fost adoptată cu un număr de 29 voturi «pentru».
Art.4 Cu ducerea la îndeplinire a prevederilor prezentei hotărâri se încredinţează: Direcţia dezvoltare durabilă și relații externe – Compartiment turism din cadrul Consiliului Judeţean Bistriţa-Năsăud.
Art.5 Prezenta hotărâre se comunică de către Serviciul administraţie şi relaţii publice cu:

· Direcţia administraţie locală;

· Direcţia dezvoltare durabilă și relații externe;

· Asociația Tășuleasa Social;
· Primăria comunei Monor;

· Primăria comunei Șieuț;

· Primăria comunei Șieu;

· Primăria comunei Mărișelu;

· Primăria comunei Dumitrița;

· Primăria comunei Cetate;

· Primăria comunei Livezile;

· Primăria comunei Prundu Bîrgăului;

· Primăria comunei Bistrița-Bîrgăului;

· Primăria comunei Tiha Bîrgăului;

· Primăria comunei Lunca Ilvei;
· Instituţia Prefectului - judeţul Bistrita-Năsăud.

